62021CO0379_INF
Определение на Съда (девети състав) от 17 януари 2023 г. —ТИ БИ АЙ Банк
(Дело C-379/21) (
1
)
„Преюдициално запитване — Член 53, параграф 2 и член 99 от Процедурния правилник на Съда — Потребителски кредит — Директива 93/13/ЕИО — Член 6, параграф 1 — Неравноправни клаузи — Отказ да се издаде заповед за незабавно изпълнение на парично задължение в случай на претенция, основана на неравноправна клауза — Последици, свързани с неравноправния характер на договорна клауза — Указания на висшестоящ съд, които не са съобразени с посочените последици“
1.
Преюдициални въпроси — Компетентност на Съда — Граници — Общи или хипотетични въпроси — Въпрос, който е абстрактен и напълно хипотетичен предвид предмета на спора в главното производство — Недопустимост
(член 267 ДФЕС)
(вж. т. 23, 25 и 26)
2.
Защита на потребителите — Неравноправни клаузи в потребителските договори — Директива 93/13 — Заповедно производство — Потребител, който не участва в производството до издаването на заповедта за изпълнение — Задължение за националния съд да изведе служебно всички последици, които произтичат от констатацията за неравноправност на дадена клауза — Заявление за издаване на заповед за изпълнение, което се основава отчасти на посочената клауза — Частично отхвърляне на заявлението от националния съд — Условия — Запазване на договора — Разграничаване на произтичащите от неравноправната клауза претенции от останалите претенции в заявлението — Проверка, която следва да бъде извършена от националния съд
(член 6, параграф 1 от Директива 93/13 на Съвета)
(вж. т. 29—31 и 33—35; т. 1 от диспозитива)
3.
Защита на потребителите — Неравноправни клаузи в потребителските договори — Директива 93/13 — Констатация за неравноправност на дадена клауза — Обхват — Задължение за националния съд да уважи цялото заявление и да издаде заповед за незабавно изпълнение — Задължения на посочения съд да не взема предвид дадените от висшестоящ съд указания, които са в противоречие с правото на Съюза
(член 6, параграф 1 от Директива 93/13 на Съвета)
(вж. т. 37—40; т. 2 от диспозитива)
Диспозитив
1)
Член 6, параграф 1 от Директива 93/13/ЕИО на Съвета от 5 април 1993 година относно неравноправните клаузи в потребителските договори
трябва да се тълкува в смисъл, че:
националната юрисдикция, сезирана със заявление за издаване на заповед за изпълнение на парично задължение — когато длъжникът потребител не участва в производството до издаването на тази заповед — е длъжна служебно да остави без приложение неравноправна клауза от договора за потребителски кредит, сключен между този потребител и съответния продавач или доставчик, на която се основава част от предявеното вземане. В подобна хипотеза тази юрисдикция разполага с възможността да отхвърли частично това заявление, при условие, от една страна, че съответният договор може да продължи да действа без каквито и да било други изменения, допълнения или поправки, което посочената юрисдикция следва да провери, и от друга страна, че претенциите, произтичащи от тази клауза, могат да бъдат разграничени от останалите претенции в заявлението.
2)
Член 6, параграф 1 от Директива 93/13
трябва да се тълкува в смисъл, че:
не допуска национална юрисдикция, която следва да се произнесе по дело, върнато от висшестоящ съд, да бъде обвързана съгласно националното процесуално право от изводите и указанията на висшестоящия съд, когато въз основа на тълкуването, което е поискала от Съда, намира, че тези изводи и указания не отчитат правните последици, свързани с неравноправния характер на клауза от договор за потребителски кредит.
(
1
)	ОВ C 368, 13.9.2021 г.